ΓΡΑΠΤΗ ΕΡΩΤΗΣΗ E-2255/03

υποβολή: Olivier Dupuis (NI) προς την Επιτροπή

(8 Ιουλίου 2003)

Θέμα: Κράτηση τριών Δυτικών και τεσσάρων Λαοτινών

Στις 4 παρελθόντος Ιουνίου, οι αρχές του Λάος συνέλαβαν τους κ.κ. Thierry Falise, δημοσιογράφο βελγικής ιθαγένειας, Vincent Reynaud, φωτογράφο και κάμεραμαν γαλλικής ιθαγένειας και Naw-Karl Mua, αμερικανικής ιθαγένειας, καθώς και 4 λαοτινούς πολίτες τα ονόματα των οποίων δεν ανακοινώθηκαν. Τα 7 άτομα που συνελήφθησαν βρίσκονταν στην επαρχία Xhieng Khouang, βορείως της Vientiane, προκειμένου να πραγματοποιήσουν ένα ρεπορτάζ για τους Hmong, ένα λαό που από ετών αποτελεί αντικείμενο άγριας καταπίεσης εκ μέρους των αρχών της Λαοκρατικής Δημοκρατίας του Λάος. Μέχρι σήμερα, δεν έχουν δημοσιοποιηθεί οι κατηγορίες σε βάρος των 7 αυτών ατόμων. Εξάλλου, οι κατηγορούμενοι, γάλλος, βέλγος και αμερικανός, δεν μπόρεσαν να συναντήσουν γάλλους διπλωμάτες παρά 2 εβδομάδες μετά τη σύλληψή τους κατά πασιφανή παραβίαση των ισχυουσών διεθνών συμβάσεων. Η δίκη των κ.κ. Falise, Reynaud και Mua, που σύμφωνα με διπλωματικές πηγές έπρεπε να αρχίσει στις 27 Ιουνίου 2003 έχει ήδη μετατεθεί για τη Δευτέρα 30 Ιουνίου. Θα διεξήγετο στην Phonesavanh, σε μια περιοχή με δυσχερή πρόσβαση, σε απόσταση άνω των 10 ωρών δρόμου από την πρωτεύουσα. Οι κατηγορούμενοι κινδυνεύουν με βαριές ποινές φυλάκισης. Όσον αφορά τους 4 λαοτινούς πολίτες, οι αρχές της Vientiane αναγνώρισαν τη σύλληψή τους μόλις στις 20 Ιουνίου και ουδεμία πληροφορία διοχετεύθηκε ως προς το κατηγορητήριο παρά μόνο τον τόπο και τις συνθήκες κράτησής τους.

Ποιες είναι οι πρωτοβουλίες που ανέλαβε η Επιτροπή προκειμένου να εκφράσει στις αρχές της Vientiane τον αποτροπιασμό της μπροστά στην πολλοστή αυτή παραβίαση των θεμελιωδών δικαιωμάτων των λαοτινών και ξένων πολιτών και των διεθνών συμβάσεων που διέπουν την πρόσβαση των διπλωματών σε άτομαπό σύλληψη·

Ποιες είναι οι πρωτοβουλίες που ανέλαβε η Επιτροπή προκειμένου η δίκη των 7 συλληφθέντων να διεξαχθεί σε πλαίσιο σεβασμού των διεθνών κανόνων που αναγνωρίζονται όσον αφορά τη δίκαιη δίκη και σε ποια διαβήματα προτίθεται να προβεί προκειμένου οι 4 λαοτινοί που συνελήφθησαν με τους δυτικούς δημοσιογράφους να μην έχουν — όπως οι 5 φοιτητές ηγέτες του κινήματος της 26ης Οκτωβρίου — την τύχη του εξαφανισθέντος, την οποία είχαν και πολλά θύματα της άγριας καταπίεσης του αντιδημοκρατικού καθεστώτος του Λάος·

Μπροστά στη συνεχή καταπίεση του λαοτινού λαού στο σύνολό του και την ακόμη πιο άγρια καταπίεση της οποίας είναι θύμα η εθνότητα Hmong, δεν θεωρεί η Επιτροπή ότι η ΕΕ θα έπρεπε να επισημάνει στις αρχές της Vientiane την πρόθεσή της να παγώσει όλα τα προγράμματα συνεργασίας στην περίπτωση που οι αρχές δεν προχωρήσουν ταχέως σε ουσιαστικές δημοκρατικές μεταρρυθμίσεις·

Απάντηση του κ. Patten εξ ονόματος της Επιτροπής

(1 Αυγούστου 2003)

Η Επιτροπή έχει δεσμευθεί πλήρως για την επισήμανση της ανάγκης να ενισχυθεί ο σεβασμός των ανθρώπινων δικαιωμάτων στο Λάος, περιλαμβανομένης της ελευθερίας έκφρασης, της ελευθερίας του συνέρχεσθαι, του συνεταιρίζεσθαι και της ανεξιθρησκίας, καθώς και για την προσχώρηση του Λάος σε διεθνείς συμβάσεις για τα ανθρώπινα δικαιώματα.

Όσον αφορά την πρόσφατη δίκη με κατηγορούμενους δύο ευρωπαίους δημοσιογράφους, τον αμερικανό διερμηνέα τους και τρεις λαοτινούς Hmong, η Επιτροπή πιστεύει ότι η συγκεκριμένη δίκη δεν πληροί τα διεθνή πρότυπα και ότι η ποινή των κατηγορουμένων ήταν ιδιαιτέρως αυστηρή σε σχέση με τα στοιχεία πουποβλήθηκαν στο δικαστήριο. Η Επιτροπή ωστόσο εκφράζει την ικανοποίησή της για την εξεύρεση διπλωματικής λύσης που θα συμβάλει στην απελευθέρωση των τριών δυτικών.

Όσον αφορά την κατάσταση σχετικά με τα ανθρώπινα δικαιώματα, γενικά, στη Λαϊκή Δημοκρατία του Λάος (ΛΔΛ), η Επιτροπή έχει εκφράσει επανειλημμένως τις ανησυχίες της περιλαμβανομένου του ζητήματος των πέντε αρχηγών του κινήματος της 26ης Οκτωβρίου, στην κυβέρνηση του Λάος, χωρίς ωστόσο να επιτύχει, δυστυχώς, σημαντικά αποτελέσματα, έως σήμερα. Η Επιτροπή θα εξετάσει όλες τις πτυχές της κατάστασης όσον αφορά τα ανθρώπινα δικαιώματα στο Λάος, περιλαμβανομένης ενδεχόμενης απάντησης από την πλευρά της Κοινότητας, εν όψει της επόμενης μικτής επιτροπής Λάος-Επιτροπής που έχει προγραμματιστεί για το φθινόπωρο και θαποβάλει έκθεση στο Κοινοβούλιο σε εύθετο χρόνο.

Εντωμεταξύ, η Επιτροπή εξακολουθεί να ασκεί μια συνεκτική πολιτική δημιουργικού πολιτικού διαλόγου με τη λαοτινή κυβέρνηση καιποστηρίζει συνεχώς τον λαοτινό λαό μέσω αναπτυξιακών προγραμμάτων που ενισχύονται από την Κοινότητα, με στόχο τηνποστήριξη και την επιτάχυνση της διαδικασίας εκδημοκρατισμού της χώρας.

Η αναστολή της βοήθειας έως ότου γίνουν σεβαστά τα ανθρώπινα δικαιώματα θα εξεταστεί ως τελευταία λύση, καθώς ενδέχεται να έχει αρνητική επίπτωση στον πληθυσμό, τα δικαιώματα του οποίου καταπατώνται.